Odense Adresse-Contoirs Efterretninger, 1848-05-25
- Den oprørske Regjering har i Overeensstemmelse med Forbundets Beslutning ophævet Embargen paa danske Skibe (hvilken Høimodighed!) - Den 16de have 4 Kanonbaade sluttet sig til Galathea", som blokerer Kieler Fjord og den slesvigske Kanal. - Den nye Politimester i Apenrade Henrici fra Augustenborg, menes at have faaet en meget vanskelig Post, da Stemningen blandt "Land-, Tømmer- og Fiskerfolket, endnu stedse er uhyggelig. J Nærheden af Apenrade har en Øvrighedsperson ikke vovet at publicere den provisoriske Regjerings befalinger af Frygt for de Dansksindede. - Det er ikke den provisoriske, men den saakaldte slesvigholsteenske Regjering, der har forlagt sit Sæde til Slesvig. - Fra Elmshorn meldes af 18de, at et stort (?) Antal Matroser er beordret derigjennem til Kiel. - Hann. Zeitg." beretter, at Kongen har befalet at mobilisere endnu 5 hannoverske Batailloner. Over det hamborgske Forbundskontingent er den 19de holdt en høitidelige Parade, 2 Kompagnier skulde i Mandags marschere til Krigsskuepladsen; Kavalleriet, 120 Mand, ventede endnu paa Marschordre. - Fæstningen Rendsborg har nu et heel krigersk Udseende, dog er Besætningen kun svag. Kommunalbestyrelsen i Eckernførde, har besluttet at stille 50000 Rd. til den provisoriske Regjerings Disposition som et Bidrag til Flaaden. -De i Hertugdommerne valgte Deputerede til det tydske Parlament ere, med Undtagelse af Gülich, afgaaede til Frankfurt. - Den hamborgske Handelsdeputation bekjendtgiør, at der fra "Gesion" skal være givet den Forsikkring, at hverken Fyr= og Lodskibene paa Elben og Weseren, eller de hamborgske og bremerske Dampskibe, der føre Badegjæster til og fra Helgoland, skulle støde paa nogen Hindring fra Fregattens Side. - Lord Palmerston har den 16de i Underhuset nægtet den af Hr. Urquhart forlangte Forelæggelse af den diplomatiske Korrespondents i den slesvigske Sag, da Underhandlingerne over det slesvigske Spørgsmaal endnu ikke var tilende. - Den 18de er det tydske Parlament bleven aabnet i Frankfurt; v. Gagern er udnævnt til Præsident, v. Soiron til Vicepræsident. - Det skandinaviske Selskab i Hamborg er i Løverdags i sit Forsamlingslokale bleven molesteret af flere til Pobelen hørende Jndivider, der flygtede ved Vagternes Ankomst; dog ere nogle af dem fængslede og Politiet anstiller en streng Undersøgelse; slige Optøier misbilliges paa det bestemteste af de veltænkende Borgere. - Hertugen af Augustenborg, der med Familie vil tilbringe Sommeren i Nienstadten, er i Løverdags vendt tilbage fra Berlin. De hamborgske Friskarer skulle i Løverdags istedetfor den forventede Opløsningsordre have erholdt befaling at begive sig til Kiel. Hr. v. Landy, der betegnes som Officeer ved de dansk-vestindiske Tropper, er i Nærheden af Kiel bleven arresteret som mistænkt for Spioneri og bragt til Rendsborg. - Gülich fremkommer i en Skrivelse til Justitiarius Hansen i Tøndern med et nyt besynderligt Fredsforslag, for hvilket han vil virke i Frankfurt. Kong Frederik den Syvende skulde frasige sig Regjeringen i SchleswigHolstein, som derpaa strax skulde tiltrædes af Prinds Ferdinand mod at denne opgav sin Successionsret i Danmark; det Videre, Ordningen af Finantserne og de kommercielle Forhold a. vilde nok finde sig og Tidspunktet da ikke være fjern, hvori Tydskland og Skandinavien vilde slutte et ærligt Forbund baade til Angreb og Forsvar (!). - Jfølge General Wrangels Opfordring meentes Lybeks Kontingent at skulle tiltræde Marschen til Armeen i Slesvig den 24 Mai. - J Preussen vedvarer Striden angaaende Prindsen af Preussens Tilbagekomst, i Berlin høre Uroligheder til Dagens Orden; de talrige Arbeidere klage over Brødløshed. Odense. Flere paalidelige jydske Mænd, som i disse Dage ere passerede herigjennem, berette, at den Wrangelske Proklamation ikke i fjerneste Maade har formaaet at forknytte vore brave jydske Brødre; derimod har den i Forbindelse med de alt stedfundne Røverier bragt Forbittrelsen mod Fjenderne til en saadan Høide, at det med hver Dag bliver vanskeligere at afholde Befolkningen fra at sætte sig til Modværge med den den egne Energi J tvende Amter skal Man have erklæret Amtmændene, at det maatte være for deres egen Regning og Ansvar, ifald de indlod sig i Kapitulation med Fjenden, da Man havde fast besluttet ikke at yde det Ringeste J Annoncen af Kommitteen af 26 Marts i Gaarsavisen er ved en Skrivfeil af Koncipisten indløben en Urigtighed, idet efter den sluttede tredie Linie er glemt "16 s., hvorefter det samlede Bidrag til Dato udgjør 35,715 Rbd. Rolfsted Sogn, hvis Karle og Piger have givet dette smukke Exempel paa en i deres Stilling ikke ubetydelig Opoffrelse (112 Rbd. 16 s.), er Annexsogn til Rønninge; Bidragene ere indkomne fra Byerne Ferritslef, Hudvad, Kappendrup og Rolfsted.